Covid-19-statistieke: Hiér is meeste aktiewe gevalle(Argieffoto: pixabay) Die Vrystaat (8 770), Oos-Kaap (7 535) en Wes-Kaap (5 115) het in hierdie stadium die meeste aktiewe Covid-19-gevalle, terwyl die landwye getal aktiewe gevalle teen Vrydagaand op 34 615 gestaan het. Dr. Zweli Mkhize, minister van gesondheid, het gesê altesaam 692 177 mense uit die 746 945 wat positief vir Covid-19 getoets het, het reeds herstel. Suid-Afrika se herstelkoers staan tans op 92,7%. Altesaam 2 213 nuwe gevalle is sedert die vorige verslag bevestig en meer as 23 000 toetse vir die virus is in dié tyd gedoen. Nog 77 sterftes is aangemeld: 29 in die Oos-Kaap, 21 in die Vrystaat, vier in Gauteng, sewe in KwaZulu-Natal, vier in Limpopo, een in Mpumalanga en 11 in die Wes-Kaap. Dit bring die sterftesyfer op 20 153 te staan. Uit die sterftes wat nou aangemeld is, het 16 oor die afgelope 48 uur plaasgevind. Hiervan was 11 in die Oos-Kaap, twee in die Vrystaat, een in Gauteng en twee in KwaZulu-Natal. Aktiewe gevalle: Gauteng: 1 583 KwaZulu-Natal: 4 985 Wes-Kaap: 5 115 Oos-Kaap: 7 535 Vrystaat: 8 770 Noordwes: 2 027 Mpumalanga: 518 Limpopo: 454 Noord-Kaap: 3 628 Totaal: 34 615